b'\n_START_ARTICLE_\nMilkshake (televisiosarja)\n_START_SECTION_\nVastaanotto\n_START_PARAGRAPH_\nJukka Kajava ihmetteli Helsingin Sanomissa, miten erinomaisena pit\xc3\xa4m\xc3\xa4ns\xc3\xa4 minisarjan Tuntemattomalle jumalalle tekij\xc3\xa4t Jukka Vieno ja Hannu Kahakorpi olivat saaneet aikaan jotakin n\xc3\xa4in huonoa. Erityisesti h\xc3\xa4n kammoksui sarjan kuudetta jaksoa, jossa muuan p\xc3\xa4\xc3\xa4hahmoista jauhettiin hampurilaispihveiksi. K\xc3\xa4sikirjoittaja Jukka Vieno on syytt\xc3\xa4nyt sarjan heikosta tasosta aivan liian kiireist\xc3\xa4 tuotantoaikataulua.'